pythainlp/thailaw-v1.0 huggingface dataset:
ประกาศกรมสวัสดิการและคุ้มครองแรงงาน

เรื่อง กําหนดแบบตามระเบียบกระทรวงแรงงานและสวัสดิการสังคมว่าด้วยการยึด อายัด และขายทอดตลาดทรัพย์สินตามพระราชบัญญัติคุ้มครองแรงงาน พ.ศ. 2541

พ.ศ. 2544

--------------------------------------------

          โดยที่ระเบียบกระทรวงแรงงานและสวัสดิการสังคมว่าด้วยการยึด อายัดและขายทอดตลาดทรัพย์สินตามพระราชบัญญัติคุ้มครองแรงงาน พ.ศ. 2541 พ.ศ. 2544 ข้อ 5 ข้อ 9ข้อ 11 ข้อ 35 ข้อ 36 ข้อ 37 ข้อ 43 ข้อ 44 และข้อ 60 กําหนดให้อธิบดีกรมสวัสดิการและคุ้มครองแรงงานกําหนดแบบหนังสือเตือน คําสั่งยึด อายัดทรัพย์สิน ประกาศยึด อายัดทรัพย์สินคําร้องคัดค้านการยึด อายัดและขายทอดตลาดทรัพย์สิน คําสั่งถอนการยึด อายัดทรัพย์สิน และประกาศถอนการยึด อายัดทรัพย์สิน

          เพื่อให้การปฏิบัติเป็นไปตามระเบียบดังกล่าว อธิบดีกรมสวัสดิการและคุ้มครองแรงงานจึงกําหนดแบบหนังสือเตือน คําสั่งยึด อายัดทรัพย์สิน ประกาศยึด อายัดทรัพย์สิน คําร้อง

          คัดค้านการยึด อายัด และขายทอดตลาดทรัพย์สิน คําสั่งถอนการยึด อายัดทรัพย์สิน และประกาศ

          ถอนการยึด อายัดทรัพย์สิน ให้เป็นไปตามแบบท้ายประกาศนี้


ผู้มีอํานาจลงนาม - ประกาศ ณ วันที่ 6 เมษายน พ.ศ. 2544

รังสฤษฏ์ จันทรัตน์

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง แบบคําขอรับเงินสงเคราะห์จากกองทุนสงเคราะห์ลูกจ้าง

-------------------------------------------

          โดยที่ระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์อัตราเงินที่จะจ่ายและระยะเวลาการจ่าย พ.ศ. 2542 ข้อ 6 กําหนดให้ลูกจ้างซึ่งประสงค์จะรับเงินสงเคราะห์จากกองทุนสงเคราะห์ลูกจ้าง เพื่อบรรเทาความเดือนร้อนในกรณีที่นายจ้างไม่จ่ายค่าชดเชยตามพระราชบัญญัติคุ้มครองแรงงาน พ.ศ. 2541 หรือในกรณีอื่นที่ได้รับความเห็นชอบจากคณะกรรมการกองทุนสงเคราะห์ลูกจ้างยื่นคําขอรับเงินสงเคราะห์ตามแบบที่อธิบดีกําหนด

          เพื่อให้การปฏิบัติเป็นไปตามระเบียบดังกล่าว อธิบดีกรมสวัสดิการและคุ้มครองแรงงานจึงกําหนดแบบคําขอรับเงินสงเคราะห์จากกองทุนสงเคราะห์ลูกจ้างให้เป็นไปตามแบบท้ายประกาศนี้


ผู้มีอํานาจลงนาม -                                                            ประกาศ ณ วันที่ 5 มกราคม พ.ศ. 2543

                                                                           ศักดิ์ชัย ศักดิ์กุลวงศ์

                                                           อธิบดีกรมสวัสดิการและคุ้มครองแรงงาน
ประกาศกระทรวงมหาดไทย

เรื่อง การออกหนังสือผ่านแดนไทย - มาเลเซีย

---------------------------------------------------------

          โดยที่มีพระบรมราชโองการดํารัสเหนือเกล้าฯ ประกาศว่าด้วยผู้เดินทางไปนอกพระราชอาณาเขตร์ ให้มีหนังสือเดินทาง ลงวันที่ 17 กันยายน พระพุทธศักราช 2460 ให้ประชาชนผู้จะเดินทางไปแต่เพียงเมืองต่างประเทศใกล้เคียงติดต่อกับพระราชอาณาเขตร์ และจะออกจากหัวเมืองไปแล้วก็ให้ไปขอรับหนังสือเดินทางจากผู้ว่าราชการจังหวัด ประกอบกับการเดินทางข้ามแดนระหว่างไทย - มาเลเซีย ของบุคคลที่มีภูมิลําเนาในพื้นที่ชายแดนในปัจจุบัน ซึ่งเป็นไปตามความตกลงว่าด้วยการจราจรข้ามแดนระหว่างมะลายูของอังกฤษกับประเทศไทย ค.ศ. 1940 (พ.ศ. 2483) และการออกใบเบิกทางไทย - มาเลเซีย ของฝ่ายไทยที่กําหนดไว้ตามประกาศกระทรวงมหาดไทย เรื่อง การออกใบเบิกทางไทย - มาเลเซีย ลงวันที่ 16 มีนาคม 2549 เป็นอัตราที่ไม่เหมาะสมในปัจจุบัน

          รัฐมนตรีว่าการกระทรวงมหาดไทยเห็นสมควรออกประกาศไว้ ดังต่อไปนี้


ข้อ ๑ ให้ยกเลิกประกาศกระทรวงมหาดไทย เรื่อง การออกใบเบิกทางไทย – มาเลเซีย ลงวันที่ 16 มีนาคม 2549


ข้อ ๒ กําหนดค่าใช้จ่ายในการขอออกหนังสือผ่านแดนไทย - มาเลเซีย ของฝ่ายไทย ดังนี้

          ค่าใช้จ่ายในการขอให้ออกหนังสือผ่านแดน ฉบับละ 200 บาทต่อคน

          กรณีบุตรซึ่งมีอายุต่ํากว่า 12 ปี เดินทางพร้อมผู้ถือหนังสือผ่านแดน ไม่ต้องเสียค่าใช้จ่าย

          ผู้ว่าราชการจังหวัดอาจมอบอํานาจให้นายอําเภอ ซึ่งมีพื้นที่ติดต่อกับประเทศมาเลเซียเป็นผู้ดําเนินการได้

          ประกาศฉบับนี้มีผลบังคับใช้เมื่อพ้นกําหนดสามสิบวันนับแต่วันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 18 พฤศจิกายน พ.ศ. 2558

 

พลเอก ประยุทธ์  จันทร์โอชา

นายกรัฐมนตรี

 

พลเอก อนุพงษ์  เผ่าจินดา

รัฐมนตรีว่าการกระทรวงมหาดไทย
ประกาศคณะกรรมการกํากับหลักทรัพย์และตลาดหลักทรัพย์

ที่ กย. 12/2548

เรื่อง การกําหนดลักษณะศูนย์กลางหรือเครือข่ายที่ไม่ถือเป็น

ศูนย์ซื้อขายสัญญาซื้อขายล่วงหน้า

                                 

อาศัยอํานาจตามความในมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ศูนย์กลางหรือเครือข่ายที่จัดให้มีการซื้อขายสัญญาซื้อขายล่วงหน้าที่มิได้มีการรวบรวมคําเสนอซื้อเสนอขายจากผู้เสนอซื้อหลายรายและผู้เสนอขายหลายราย หรือมิได้มีการกําหนดหลักเกณฑ์หรือจัดให้มีระบบซึ่งกําหนดเกี่ยวกับวิธีการในการซื้อขายไว้เป็นการล่วงหน้า มิให้ถือเป็นศูนย์ซื้อขายสัญญาซื้อขายล่วงหน้า


ข้อ ๒ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2548 เป็นต้นไป 


ผู้มีอํานาจลงนาม - ประกาศ ณ  วันที่ 19 มกราคม พ.ศ. 2548

 

 

                                                          (นายสมคิด  จาตุศรีพิทักษ์)

                                                         รัฐมนตรีว่าการกระทรวงการคลัง

                               ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกรมสวัสดิการและคุ้มครองแรงงาน

เรื่อง แนวปฏิบัติการจัดฝึกอบรมเจ้าหน้าที่ความปลอดภัยในการทํางาน

สําหรับหน่วยงานฝึกอบรมของกรมสวัสดิการและคุ้มครองแรงงาน

-------------------------------------------------

          ตามประกาศกระทรวงแรงงานและสวัสดิการสังคม เรื่อง ความปลอดภัยในการทํางานของลูกจ้าง ลงวันที่ 31 มีนาคม 2540 กําหนดให้สถานประกอบการจัดให้ลูกจ้างระดับต่าง ๆ เข้ารับการฝึกอบรมและแต่งตั้งให้เป็นเจ้าหน้าที่ความปลอดภัยในการทํางานระดับพื้นฐานหัวหน้างาน บริหาร และวิชาชีพเพื่อให้การจัดฝึกอบรมสามารถขยายผลเป็นไปตามเจตนารมณ์ของประกาศกระทรวงฯ ฉบับดังกล่าว กรมสวัสดิการและคุ้มครองแรงงาน จึงได้ออกประกาศ เรื่อง หลักเกณฑ์การขอใบรับรองเป็นหน่วยงานฝึกอบรมเจ้าหน้าที่ความปลอดภัยในการทํางาน ลงวันที่ 9 พฤษภาคม 2540 และหลักเกณฑ์การฝึกอบรมเจ้าหน้าที่ความปลอดภัยในการทํางาน ลงวันที่ 9 มิถุนายน 2540 เพื่อให้หน่วยงานเอกชนเป็นหน่วยงานจัดฝึกอบรมเจ้าหน้าที่ความปลอดภัยในการทํางานได้ และเพื่อให้หน่วยงานของกรมสวัสดิการและคุ้มครองแรงงาน มีแนวปฏิบัติในการจัดฝึกอบรมเจ้าหน้าที่ความปลอดภัยในการทํางานไปในทิศทางเดียวกัน อธิบดีกรมสวัสดิการและคุ้มครองแรงงาน จึงกําหนดแนวปฏิบัติไว้ดังต่อไปนี้


ข้อ ๑ หน่วยงานของกรมสวัสดิการและคุ้มครองแรงงาน ได้แก่ สถาบันความปลอดภัยในการทํางาน กองฝึกอบรมแรงงาน สํานักงานสวัสดิการและคุ้มครองแรงงานจังหวัด สํานักงานสวัสดิการและคุ้มครองแรงงานเขตพื้นที่ศูนย์ความปลอดภัยในการทํางานเป็นหน่วยจัดฝึกอบรมเจ้าหน้าที่ความปลอดภัยในการทํางาน


ข้อ ๒ หน่วยฝึกอบรมเจ้าหน้าที่ความปลอดภัยในการทํางานของกรมสวัสดิการและคุ้มครองแรงงานตามข้อ 1 สามารถจัดฝึกอบรมได้ในหลักสูตรเจ้าหน้าที่ความปลอดภัยในการทํางานระดับพื้นฐาน ระดับหัวหน้างาน ระดับบริหารและระดับวิชาชีพ

          หลักสูตรเจ้าหน้าที่ความปลอดภัยในการทํางานระดับวิชาชีพ ตามประกาศกระทรวงแรงงานและสวัสดิการสังคม เรื่อง ความปลอดภัยในการทํางานของลูกจ้างข้อ 15 (3)สถาบันความปลอดภัยในการทํางานเป็นหน่วยจัดฝึกอบรม


ข้อ ๓ ให้หน่วยฝึกอบรมฯ ของกรมสวัสดิการและคุ้มครองแรงงานขออนุญาตการจัดฝึกอบรมต่ออธิบดี พร้อมแนบรายละเอียด ได้แก่ หลักสูตรการจัดอบรมกําหนดการ สถานที่จํานวนผู้เข้ารับการอบรม และประวัติวิทยากร โดยระบุหัวข้อวิชาการบรรยายนําส่งต่ออธิบดีล่วงหน้า


ข้อ ๔ การดําเนินการฝึกอบรมต้องจัดให้มีการฝึกอบรมตามหลักสูตรมาตรฐานที่กรมสวัสดิการและคุ้มครองแรงงานกําหนด


ข้อ ๕ จํานวนผู้เข้ารับการอบรมหลักสูตรเจ้าหน้าที่ความปลอดภัยในการทํางานระดับพื้นฐาน ระดับหัวหน้างาน ระดับบริหาร ระดับวิชาชีพ ต้องมีจํานวนผู้เข้ารับการอบรมไม่เกิน 70 คน ต่อ 1 ห้องอบรม


ข้อ ๖ ให้หน่วยงานฝึกอบรมของกรมฯ รายงานสรุปผลการฝึกอบรมโดยแนบรายชื่อเจ้าหน้าที่ความปลอดภัยในการทํางาน สถานประกอบการ หลักสูตรที่ผ่านการอบรมวันเดือนปีที่อบรม ต่ออธิบดีกรมสวัสดิการและคุ้มครองแรงงานหรือผู้ที่อธิบดีมอบหมายภายใน 30 วัน นับตั้งแต่วันเสร็จสิ้นการอบรม


ข้อ ๗ ให้หน่วยงานจัดฝึกอบรมของกรมฯ เป็นผู้ออกใบรับรองผ่านการฝึกอบรมหลักสูตรเจ้าหน้าที่ความปลอดภัยในการทํางานระดับพื้นฐาน ระดับหัวหน้างาน และระดับบริหาร


ข้อ ๘ ให้สถาบันความปลอดภัยในการทํางาน ดําเนินการแทนกรมสวัสดิการและคุ้มครองแรงงานในการทดสอบตามหลักสูตรเจ้าหน้าที่ความปลอดภัยในการทํางานระดับวิชาชีพโดยกรมสวัสดิการและคุ้มครองแรงงาน เป็นผู้ออกวุฒิบัตร


ผู้มีอํานาจลงนาม - ประกาศ ณ วันที่ 6 สิงหาคม พ.ศ. 2540

รังสฤษฎ์ จันทรรัตน์

อธิบดีกรมสวัสดิการและคุ้มครองแรงงาน
ประกาศกระทรวงมหาดไทย

เรื่อง การยกเว้นค่าธรรมเนียมการตรวจลงตราประเภทนักท่องเที่ยวแก่บุคคลซึ่งถือหนังสือเดินทางจีน

และถือหนังสือเดินทางจีนไทเปเป็นการชั่วคราว

----------------------------------------------------------

          โดยที่เป็นการสมควรอนุญาตให้บุคคลซึ่งถือหนังสือเดินทางจีนและถือหนังสือเดินทางจีนไทเปที่ประสงค์จะเดินทางเข้ามาอยู่ในราชอาณาจักรเพื่อการท่องเที่ยวได้รับการยกเว้นค่าธรรมเนียมการตรวจลงตราเป็นการชั่วคราว เพื่อเป็นการส่งเสริมการท่องเที่ยวและช่วยเหลือผู้ประกอบการธุรกิจท่องเที่ยว

          อาศัยอํานาจตามความในมาตรา 5 แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 ลงวันที่ 10 กรกฎาคม พุทธศักราช 2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ และมาตรา 17 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทยโดยอนุมัติของหัวหน้าคณะรักษาความสงบแห่งชาติในฐานะเป็นผู้ใช้อํานาจนายกรัฐมนตรีและคณะรัฐมนตรีตามมาตรา 43 วรรคสอง ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 เมื่อวันที่ 22 กรกฎาคม 2557 จึงออกประกาศไว้ ดังต่อไปนี้


ข้อ ๑ ให้บุคคลซึ่งถือหนังสือเดินทางจีนและถือหนังสือเดินทางจีนไทเปซึ่งประสงค์จะเข้ามาในราชอาณาจักรเพื่อการท่องเที่ยวได้รับการยกเว้นค่าธรรมเนียมการตรวจลงตราประเภทนักท่องเที่ยว


ข้อ ๒ ประกาศนี้ให้มีผลใช้บังคับสามเดือนนับแต่วันถัดจากวันประกาศในราชกิจจานุเบกษา เป็นต้นไป


ผู้มีอํานาจลงนาม - ประกาศ ณ วันที่ 7 สิงหาคม พ.ศ. 2557

 

 

พลเอก ประยุทธ์  จันทร์โอชา

หัวหน้าคณะรักษาความสงบแห่งชาติ

ในฐานะผู้ใช้อํานาจนายกรัฐมนตรีและคณะรัฐมนตรี

 

วิบูลย์  สงวนพงศ์

ปลัดกระทรวงมหาดไทย ปฏิบัติราชการแทน

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การยกเว้นค่าธรรมเนียมการตรวจลงตราประเภทคนอยู่ชั่วคราว

และค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไปให้แก่คนต่างด้าว

ที่เดินทางเข้ามาช่วยเหลือฟื้นฟูโรงงานและสถานประกอบการที่ประสบอุทกภัย

-------------------------------------------------------------

          ตามที่รัฐมนตรีว่าการกระทรวงมหาดไทยโดยอนุมัติคณะรัฐมนตรีเมื่อวันที่ 6 ธันวาคม พ.ศ. 2554 และวันที่ 24 มกราคม พ.ศ. 2555 ได้ออกประกาศกระทรวงมหาดไทย เรื่อง การยกเว้นค่าธรรมเนียมการตรวจลงตราประเภทคนอยู่ชั่วคราวและค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไปให้แก่คนต่างด้าวที่เดินทางเข้ามาช่วยเหลือฟื้นฟูโรงงานและสถานประกอบการที่ประสบอุทกภัย ลงวันที่ 17 เมษายน พ.ศ. 2555 มีกําหนดเวลาใช้บังคับถึงวันที่ 5 ธันวาคม พ.ศ. 2555 นั้น

          บัดนี้ คณะรัฐมนตรีได้มีมติเมื่อวันที่ 15 มกราคม พ.ศ. 2556 อนุมัติขยายเวลาดําเนินการตามประกาศกระทรวงมหาดไทย เรื่อง การยกเว้นค่าธรรมเนียมการตรวจลงตราประเภทคนอยู่ชั่วคราวและค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไปให้แก่คนต่างด้าวที่เดินทางเข้ามาช่วยเหลือฟื้นฟูโรงงานและสถานประกอบการที่ประสบอุทกภัย ลงวันที่ 17 เมษายน พ.ศ. 2555 ต่อไป จนถึงวันที่ 31 ธันวาคม พ.ศ. 2556

          อาศัยอํานาจตามมาตรา 17 แห่งพระราชบัญญัติคนเข้าเมือง พ.ศ. 2522 ประกอบกับมาตรา 12 (1) วรรคสาม แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยพระราชบัญญัติคนเข้าเมือง (ฉบับที่ 2) พ.ศ. 2523 และมาตรา 35 วรรคสี่ แห่งพระราชบัญญัติคนเข้าเมือง พ.ศ. 2522 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 34 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ 15 มกราคม พ.ศ. 2556 จึงออกประกาศไว้ ดังต่อไปนี้


ข้อ ๑ ให้ยกเว้นค่าธรรมเนียมสําหรับการตรวจลงตราประเภทคนอยู่ชั่วคราวให้แก่คนต่างด้าวที่เดินทางเข้ามาในราชอาณาจักรตามที่กําหนดในข้อ 1 (1) (ค) แห่งกฎกระทรวง พ.ศ. 2523 ออกตามความในพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยกฎกระทรวง ฉบับที่ 27 (พ.ศ. 2546) และค่าธรรมเนียมสําหรับคําขออนุญาตเพื่ออยู่ในราชอาณาจักรเป็นการชั่วคราวต่อไปตามที่กําหนดในข้อ 1 (3) แห่งกฎกระทรวง พ.ศ. 2523 ออกตามความในพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยกฎกระทรวง ฉบับที่ 27 (พ.ศ. 2546) เฉพาะคนต่างด้าวที่เดินทางเข้ามาในราชอาณาจักรเพื่อปฏิบัติงานด้านช่างฝีมือหรือผู้เชี่ยวชาญ (รหัส Non-Ex) เพื่อการติดต่อหรือประกอบธุรกิจและการทํางาน (รหัส Non-B) เพื่อการลงทุนที่ได้รับความเห็นชอบจากกระทรวงทบวงกรมที่เกี่ยวข้อง (รหัส Non-IM) เพื่อการลงทุนหรือการอื่นที่เกี่ยวกับการลงทุนภายใต้บังคับกฎหมายว่าด้วยการส่งเสริมการลงทุน (รหัส Non-IB) หรือเพื่อการอื่น ๆ (รหัส Non-O) ที่เกี่ยวข้องเป็นการชั่วคราว


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปถึงวันที่ 31 ธันวาคม พ.ศ. 2556


ผู้มีอํานาจลงนาม - ประกาศ ณ วันที่ 10 เมษายน พ.ศ. 2556

 

จารุพงศ์  เรืองสุวรรณ

รัฐมนตรีว่าการกระทรวงมหาดไทย
ประกาศคณะกรรมการกํากับหลักทรัพย์และตลาดหลักทรัพย์

ที่ กธ/น/ข. 33/2548

เรื่อง การอนุญาตให้บริษัทหลักทรัพย์ขายหลักทรัพย์ที่เป็นหน่วยลงทุน  
ของกองทุนรวมอีทีเอฟ โดยที่บริษัทหลักทรัพย์ยังไม่มี  
หลักทรัพย์นั้นอยู่ในครอบครอง  
                                          

                   อาศัยอํานาจตามความในมาตรา 14 และมาตรา 98(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 35 มาตรา 36 มาตรา 39 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้ 

                   “กองทุนรวมอีทีเอฟ (exchange traded fund)”  หมายความว่า   กองทุนรวมเปิดที่โดยทั่วไปบริษัทจัดการกองทุนรวมจะขายและรับซื้อคืนหน่วยลงทุนกับผู้ลงทุนรายใหญ่  และจัดให้มีตลาดรอง (organized market) สําหรับการซื้อขายหน่วยลงทุนของผู้ลงทุนใด ๆ โดยบริษัทได้จัดให้มีผู้ลงทุนรายใหญ่อย่างน้อยหนึ่งรายที่พร้อมจะซื้อและขายคืนหน่วยลงทุนเพื่อให้ราคาซื้อขายหน่วยลงทุนในตลาดรองสะท้อนมูลค่าทรัพย์สินสุทธิของกองทุนรวมได้อย่างใกล้เคียง

                   “การขายชอร์ต”  หมายความว่า การขายหลักทรัพย์ที่ต้องซื้อหรือยืมหลักทรัพย์มาเพื่อส่งมอบ

                   “ผู้ลงทุนรายใหญ่”  หมายความว่า  ผู้ลงทุนที่ซื้อหรือขายหน่วยลงทุนของกองทุนรวมอีทีเอฟกับบริษัทจัดการกองทุนรวมในปริมาณหรือมูลค่าตามที่กําหนดไว้ในโครงการจัดการกองทุนรวม ซึ่งต้องไม่น้อยกว่าสิบล้านบาท”

                   “สํานักงาน” หมายความว่า สํานักงานคณะกรรมการกํากับหลักทรัพย์และตลาดหลักทรัพย์ 


ข้อ ๒ ให้บริษัทหลักทรัพย์ทําการขายชอร์ตหน่วยลงทุนของกองทุนรวมอีทีเอฟ (exchange traded fund) ที่เป็นหลักทรัพย์จดทะเบียนในตลาดหลักทรัพย์ เพื่อบัญชีตนเองได้ โดยปฏิบัติตามหลักเกณฑ์ที่ตลาดหลักทรัพย์แห่งประเทศไทยประกาศกําหนดด้วยความเห็นชอบของสํานักงาน


ข้อ ๓ ในกรณีที่บริษัทหลักทรัพย์จะทําการขายชอร์ตตามข้อ 2 โดยการยืมหน่วยลงทุนมาเพื่อส่งมอบ ให้บริษัทหลักทรัพย์ดําเนินการจัดหาแหล่งยืมหน่วยลงทุนไว้ให้พร้อมเพื่อให้สามารถส่งมอบหน่วยลงทุนตามรายการดังกล่าวได้ภายในระยะเวลาที่สํานักหักบัญชีตามกฎหมายว่าด้วยหลักทรัพย์และตลาดหลักทรัพย์กําหนดหรือภายในเวลาที่คู่สัญญาซื้อขายหลักทรัพย์ตกลงกัน แล้วแต่กรณี  ทั้งนี้ บริษัทหลักทรัพย์ต้องดําเนินการข้างต้นก่อนการขายชอร์ตหน่วยลงทุนนั้น  


ข้อ ๔ ให้บริษัทหลักทรัพย์เก็บรักษาข้อมูลและจัดทํารายงานเกี่ยวกับการขายชอร์ตตามข้อ 2 และข้อ 3 ตามหลักเกณฑ์ที่สํานักงานประกาศกําหนด


ข้อ ๕ ประกาศนี้ให้ใช้บังคับตั้งแต่วันที่  1 สิงหาคม  พ.ศ. 2548   เป็นต้นไป


ผู้มีอํานาจลงนาม - ประกาศ  ณ  วันที่ 22 สิงหาคม พ.ศ. 2548

 

 

                                                            (นายทนง  พิทยะ)

                                                    รัฐมนตรีว่าการกระทรวงการคลัง

                               ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกรมสวัสดิการและคุ้มครองแรงงาน

เรื่อง แบบคําขออนุญาตและแบบใบอนุญาตให้ลูกจ้างซึ่งเป็นเด็ก

ทํางานในเวลาทํางานปกติ ระหว่างเวลา 22.00 นาฬิกา ถึงเวลา 06.00 นาฬิกา

---------------------------------------

          โดยที่มาตรา 47 วรรคหนึ่ง แห่งพระราชบัญญัติคุ้มครองแรงงาน พ.ศ. 2541 บัญญัติห้ามมิให้นายจ้างให้ลูกจ้างซึ่งเป็นเด็กอายุต่ํากว่าสิบแปดปีทํางานในระหว่างเวลา 22.00 นาฬิกา ถึงเวลา 06.00 นาฬิกา เว้นแต่จะได้รับอนุญาตเป็นหนังสือจากอธิบดีหรือผู้ซึ่งอธิบดีมอบหมาย

          เพื่อปฏิบัติการให้เป็นไปตามบทบัญญัติดังกล่าว อธิบดีกรมสวัสดิการและคุ้มครองแรงงาน จึงกําหนดแบบคําขออนุญาตและแบบใบอนุญาตให้ลูกจ้างซึ่งเป็นเด็กทํางานในเวลาทํางานปกติ ระหว่างเวลา 22.00 นาฬิกา ถึงเวลา 06.00 นาฬิกา ดังนี้

           (1) คําขออนุญาตให้ลูกจ้างซึ่งเป็นเด็กทํางานในเวลาทํางานปกติระหว่างเวลา 22.00 นาฬิกา ถึงเวลา 06.00 นาฬิกา ให้เป็นไปตามแบบ คร. 5 ท้ายประกาศนี้

           (2) ใบอนุญาตให้ลูกจ้างซึ่งเป็นเด็กทํางานตามคําขออนุญาตในข้อ 1 ให้เป็นไปตามแบบ คร. 6 ท้ายประกาศนี้


ผู้มีอํานาจลงนาม -                                                            ประกาศ ณ วันที่ 19 สิงหาคม พ.ศ. 2541

                                                                              ศักดิ์ชัย  ศักดิ์กุลวงศ์

                                                             อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง ช่วงเวลาการทํางานในวันทํางานปกติและในวันหยุดในงานบรรทุกหรือขนถ่ายสินค้าเรือเดินทะเล

-----------------------------------------------

          โดยที่ข้อ 2 แห่งกฎกระทรวง ฉบับที่ 11 (พ.ศ. 2541) ออกตามความในพระราชบัญญัติคุ้มครองแรงงาน พ.ศ. 2541 กําหนดว่า "แรง" หมายความว่าช่วงเวลาการทํางานในวันทํางานปกติและในวันหยุดตามที่อธิบดีประกาศกําหนดโดยคํานึงถึงข้อตกลงระหว่างนายจ้างกับลูกจ้าง ตามประเพณีในงานบรรทุกหรือขนถ่ายสินค้าเรือเดินทะเล อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ กะกลางวัน

          ตั้งแต่เวลา 08.00 นาฬิกา ถึงเวลา 17.00 นาฬิกา เป็นหนึ่งแรงโดยมีเวลาพักตั้งแต่เวลา 12.00 นาฬิกา ถึงเวลา 13.00 นาฬิกา


ข้อ ๒ กะกลางคืน

          ตั้งแต่เวลา 19.00 นาฬิกา ถึงเวลา 23.30 นาฬิกาเป็นหนึ่งแรง


ข้อ ๓ กะดึก

          ตั้งแต่เวลา 01.00 นาฬิกา ถึงเวลา 04.30 นาฬิกาเป็นหนึ่งแรง


ผู้มีอํานาจลงนาม - ประกาศ ณ วันที่ 16 กันยายน 2541

ศักดิ์ชัย  ศักดิ์กุลวงศ์

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดระยะเวลาทํางานปกติและหลักเกณฑ์การจ่ายค่าจ้าง

ในงานบรรทุกหรือขนถ่ายสินค้าเรือเดินทะเล

-----------------------------------------

          โดยที่ข้อ 3 และข้อ 5 แห่งกฎกระทรวง ฉบับที่ 11 (พ.ศ.2541) ออกตามความในพระราชบัญญัติคุ้มครองแรงงาน พ.ศ. 2541 กําหนดให้อธิบดีประกาศกําหนดระยะเวลาทํางานปกติและหลักเกณฑ์การจ่ายค่าจ้างในงานบรรทุกหรือขนถ่ายสินค้าเรือเดินทะเล อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ให้นายจ้างจ่ายค่าจ้างเพื่อตอบแทนการทํางานในระหว่างกําหนดเวลาทํางานปกติตามหลักเกณฑ์ ดังต่อไปนี้

           (1)  กะกลางวัน

เวลา 08.00 นาฬิกา ถึง 17.00 นาฬิกา จ่ายค้างจ้างหนึ่งแรง

เวลา 08.00 นาฬิกา ถึง 12.00 นาฬิกา จ่ายค่าจ้างครึ่งแรง

เวลา 13.00 นาฬิกา ถึง 17.00 นาฬิกา จ่ายค่าจ้างครึ่งแรง

           (2)  กะกลางคืน

เวลา 19.00 นาฬิกา ถึง 23.30 นาฬิกา จ่ายค่าจ้างหนึ่งแรง

           (3)  กะดึก

เวลา 01.00 นาฬิกา ถึง 04.30 นาฬิกา จ่ายค่าจ้างหนึ่งแรง


ข้อ ๒ ให้นายจ้างจ่ายค่าจ้างพิเศษแก่ลูกจ้างตามช่วงเวลาการทํางานดังต่อไปนี้

           (1)  เวลา 12.00 นาฬิกา ถึง 13.00 นาฬิกา จ่ายค่าจ้างครึ่งแรง

           (2)  เวลา 17.00 นาฬิกา ถึง 18.00 นาฬิกา จ่ายค่าจ้างครึ่งแรง

           (3)  เวลา 18.00 นาฬิกา ถึง 19.00 นาฬิกา จ่ายค่าจ้างครึ่งแรง

           (4)  เวลา 23.30 นาฬิกา ถึง 01.00 นาฬิกา จ่ายค่าจ้างครึ่งแรง

           (5)  เวลา 04.30 นาฬิกา ถึง 06.00 นาฬิกา จ่ายค่าจ้างครึ่งแรง

           (6)  เวลา 06.00 นาฬิกา ถึง 07.00 นาฬิกา จ่ายค่าจ้างครึ่งแรง

           (7)  เวลา 07.00 นาฬิกา ถึง 08.00 นาฬิกา จ่ายค่าจ้างครึ่งแรง


ข้อ ๓ ให้นายจ้างจ่ายค่าจ้างแก่ลูกจ้างซึ่งทํางานบรรทุกหรือขนถ่ายสินค้าเรือเดินทะเลภายในสองวันนับแต่วันที่ลูกจ้างทํางานแล้วเสร็จ


ผู้มีอํานาจลงนาม -                                                            ประกาศ ณ วันที่ 16 กันยายน พ.ศ. 2541

                                                                       ศักดิ์ชัย  ศักดิ์กุลวงศ์

                                                           อธิบดีกรมสวัสดิการและคุ้มครองแรงงาน
ประกาศกระทรวงมหาดไทย

เรื่อง กําหนดช่องทางอนุญาตของด่านตรวจคนเข้าเมืองในการเดินทางเข้ามาในหรือออกไปนอกราชอาณาจักร

ของบุคคลที่ได้รับการตรวจลงตราเดียวภายใต้กรอบยุทธศาสตร์ความร่วมมือทางเศรษฐกิจ

อิรวดี - เจ้าพระยา - แม่โขง (ACMECS Single Visa)

-----------------------------------------------------------

          ด้วยได้มีกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ซึ่งแก้ไขเพิ่มเติมโดยกฎกระทรวง กําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่ 3) พ.ศ. 2553 กําหนดให้ผู้ถือหนังสือเดินทางหรือเอกสารใช้แทนหนังสือเดินทางที่ยื่นเรื่องขอรับการตรวจลงตราเดียวในกรอบยุทธศาสตร์ความร่วมมือทางเศรษฐกิจ อิรวดี - เจ้าพระยา – แม่โขง ต่อสถานทูตหรือสถานกงสุลกัมพูชา และได้รับความเห็นชอบให้ตรวจลงตราเดียวจากกระทรวงการต่างประเทศให้เดินทางเข้ามาในราชอาณาจักรตามช่องทางอนุญาตของด่านตรวจคนเข้าเมืองที่รัฐมนตรีกําหนด โดยเสียค่าธรรมเนียมการตรวจลงตราให้แก่พนักงานเจ้าหน้าที่สํานักงานตรวจคนเข้าเมืองประจําช่องทางอนุญาตของด่านตรวจคนเข้าเมืองนั้น

          อาศัยอํานาจตามความในมาตรา 5 และมาตรา 11 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทยออกประกาศไว้ ดังต่อไปนี้


ข้อ ๑ ให้กําหนดช่องทางอนุญาตของด่านตรวจคนเข้าเมืองในการเดินทางเข้ามาในหรือออกไปนอกราชอาณาจักรของบุคคลที่ได้รับการตรวจลงตราเดียวภายใต้กรอบยุทธศาสตร์ความร่วมมือทางเศรษฐกิจ อิรวดี - เจ้าพระยา - แม่โขง (ACMECS Single Visa) ดังนี้

          1. ด่านตรวจคนเข้าเมืองท่าอากาศยานกรุงเทพ

          2. ด่านตรวจคนเข้าเมืองท่าอากาศยานเชียงใหม่

          3. ด่านตรวจคนเข้าเมืองท่าอากาศยานภูเก็ต

          4. ด่านตรวจคนเข้าเมืองท่าอากาศยานหาดใหญ่

          5. ด่านตรวจคนเข้าเมืองท่าอากาศยานอู่ตะเภา

          6. ด่านตรวจคนเข้าเมืองแม่สาย

          7. ด่านตรวจคนเข้าเมืองเชียงแสน

          8. ด่านตรวจคนเข้าเมืองเชียงของ

          9. ด่านตรวจคนเข้าเมืองเบตง

          10. ด่านตรวจคนเข้าเมืองสะเดา

          11. ด่านตรวจคนเข้าเมืองสมุย ณ บริเวณเขตท่าอากาศยานเกาะสมุย

          12. ด่านตรวจคนเข้าเมืองตาก ณ บริเวณเขตสนามบินสุโขทัย

          13. ด่านตรวจคนเข้าเมืองท่าเรือกรุงเทพ

          14. ด่านตรวจคนเข้าเมืองศรีราชา

          15. ด่านตรวจคนเข้าเมืองมาบตาพุด

          16. ด่านตรวจคนเข้าเมืองหนองคาย

          17. ด่านตรวจคนเข้าเมืองสมุย ณ ทําเลจอดเรือบริเวณอ่าวหน้าทอน

          18. ด่านตรวจคนเข้าเมืองภูเก็ต

          19. ด่านตรวจคนเข้าเมืองสตูล

          20. ด่านตรวจคนเข้าเมืองกระบี่

          21. ด่านตรวจคนเข้าเมืองท่าเรือสงขลา

          22. ด่านตรวจคนเข้าเมืองท่าอากาศยานเชียงราย

          23. ด่านตรวจคนเข้าเมืองท่าอากาศยานสุราษฎร์ธานี

          24. ด่านตรวจคนเข้าเมืองท่าอากาศยานสุวรรณภูมิ

          25. ด่านตรวจคนเข้าเมืองคลองใหญ่

          26. ด่านตรวจคนเข้าเมืองอรัญประเทศ


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 19 มกราคม พ.ศ. 2554

 

ชวรัตน์  ชาญวีรกูล

รัฐมนตรีว่าการกระทรวงมหาดไทย
ประกาศกรมสวัสดิการและคุ้มครองแรงงาน

เรื่อง กําหนดระยะเวลาและวิธีการจ่ายค่าจ้าง ค่าล่วงเวลา

ค่าทํางานในวันหยุด และค่าล่วงเวลาในวันหยุดในกิจการบรรทุกหรือขนถ่ายสินค้าเรือเดินทะเล

---------------------------------------------

          โดยที่ประกาศกระทรวงแรงงานและสวัสดิการสังคม เรื่อง การคุ้มครองแรงงานในกิจการบรรทุกหรือขนถ่ายสินค้าเรือเดินทะเล ลงวันที่ 8 ธันวาคม พ.ศ. 2538 ข้อ 6 กําหนดให้อธิบดีประกาศกําหนดระยะเวลาและวิธีการจ่ายค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุด ในกิจการบรรทุกหรือขนถ่ายสินค้าเรือเดินทะเล อธิบดีกรมสวัสดิการและคุ้มครองแรงงานได้หารือผู้แทนฝ่ายนายจ้างและผู้แทนฝ่ายลูกจ้างแล้ว จึงกําหนดระยะเวลาและวิธีการจ่ายค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุดไว้ดังต่อไปนี้


ข้อ ๑ ให้นายจ้างจ่ายค่าจ้างแก่ลูกจ้างตามหลักเกณฑ์ดังต่อไปนี้

          (1) กะกลางวัน

เวลา 08.00 น. ถึง 17.00 น. จ่ายค่าจ้างหนึ่งแรง

เวลา 08.00 น. ถึง 12.00 น. จ่ายค่าจ้างครึ่งแรง

เวลา 13.00 น. ถึง 17.00 น. จ่ายค่าจ้างครึ่งแรง

          (2) กะกลางคืน

เวลา 19.00 น. ถึง 23.30 น. จ่ายค่าจ้างหนึ่งแรง

          (3) กะดึก

เวลา 01.00 น. ถึง 04.30 น. จ่ายค่าจ้างหนึ่งแรง


ข้อ ๒ ให้นายจ้างจ่ายค่าพิเศษแก่ลูกจ้างตามช่วงเวลาการทํางานดังต่อไปนี้

          (1) เวลา 12.00 น. ถึง 13.00 น. จ่ายค่าจ้างครึ่งแรง

          (2) เวลา 17.00 น. ถึง 18.00 น. จ่ายค่าจ้างครึ่งแรง

          (3) เวลา 18.00 น. ถึง 19.00 น. จ่ายค่าจ้างครึ่งแรง

          (4) เวลา 23.30 น. ถึง 01.00 น. จ่ายค่าจ้างครึ่งแรง

          (5) เวลา 04.30 น. ถึง 06.00 น. จ่ายค่าจ้างครึ่งแรง

          (6) เวลา 06.00 น. ถึง 07.00 น. จ่ายค่าจ้างครึ่งแรง

          (7) เวลา 07.00 น. ถึง 08.00 น. จ่ายค่าจ้างครึ่งแรง


ข้อ ๓ ให้นายจ้างจ่ายค่าจ้างแก่ลูกจ้างซึ่งทํางานบรรทุกหรือขนถ่ายสินค้าเรือเดินทะเลภายในสองวันนับแต่วันที่ลูกจ้างทํางานแล้วเสร็จ


ผู้มีอํานาจลงนาม - ประกาศ ณ วันที่ 18 กุมภาพันธ์ พ.ศ. 2539

รังสฤษฎ์  จันทรัตน์

อธิบดีกรมสวัสดิการและคุ้มครองแรงงาน